CELEX: 62013CN0617
Language: hr
Date: 2013-11-27 00:00:00
Title: Predmet C-617/13 P: Žalba koju su 27. studenog 2013. podnijeli Repsol Lubricantes y Especialidades i drugi protiv presude Općeg suda (osmo vijeće) donesene 16. rujna 2013. u predmetu T-496/07, Repsol Lubricantes y Especialidades i drugi protiv Komisije

25.1.2014   
            
            
               HR
            
            
               Službeni list Europske unije
            
            
               C 24/16
            
         Žalba koju su 27. studenog 2013. podnijeli Repsol Lubricantes y Especialidades i drugi protiv presude Općeg suda (osmo vijeće) donesene 16. rujna 2013. u predmetu T-496/07, Repsol Lubricantes y Especialidades i drugi protiv Komisije
   (Predmet C-617/13 P)
   2014/C 24/28
   Jezik postupka: španjolski
   
      Stranke
   
   
      Žalitelji: Repsol Lubricantes y Especialidades, S.A., Repsol Petróleo, S.A. i Repsol, S. A. (zastupnici: L. Ortiz Blanco, J.L. Buendía Sierra, M. Muñoz de Juan, Á. Givaja Sanz i A. Lamadrid de Pablo, odvjetnici)
   
      Druga stranka u postupku: Europska komisija
   
      Žalbeni zahtjevi
   
   
               1.
            
            
               Ukinuti pobijanu presudu s obzirom na:
               
                           —
                        
                        
                           Pripisivanje zajedničke i solidarne odgovornosti Repsol Petróleu, S.A. i Repsol YPF-u, S.A. (sadašnji Repsol, S.A.)
                        
                     
                           —
                        
                        
                           Pogrešno uzimanje u obzir razdoblja od 1998. do 2002. za potrebe izračuna novčane kazne.
                        
                     
                           —
                        
                        
                           Činjenicu da je Opći sud, ne pristupivši nadzoru temeljem svoje neograničene nadležnosti i povređujući načelo proporcionalnosti, pogrešno prihvatio osnovni iznos kazne koji je utvrdila Komisija.
                        
                     
         
               2.
            
            
               Poništiti pobijanu Odluku u tom smislu.
            
         
               3.
            
            
               Smanjiti, na temelju svoje neograničene nadležnosti, iznos novčane kazne u visini koju smatra primjerenom.
            
         
               4.
            
            
               Ocijeniti nerazumnim i neopravdanim trajanje sudskog postupka pred Općim sudom čime je povrijeđeno pravo na učinkoviti pravni lijek i pravo da se vlastiti slučaj ispita pravično i u razumnom roku (članak 47. Povelje i članak 6. EKLJP).
            
         
               5.
            
            
               Naložiti Komisiji snošenje troškova.
            
         
      Žalbeni razlozi i glavni argumenti
   
   
               1.
            
            
               Kao prvo, Repsol se poziva na povredu prava metodologijom koja je u presudi primijenjena radi ocjene dokaza podnesenih u prilog potpune i stvarne poslovne autonomije društva kćeri — Repsol Lubricantes y Especialidades, S.A. — ili, podredno, na nedostatak u obrazloženju.
            
         
               2.
            
            
               Kao drugo, Repsol smatra da je u presudi pogrešno protumačena Obavijest o oslobađanju od kazne iz 2002.
            
         
               3.
            
            
               Kao treće, Repsol smatra da je presudom povrijeđen članak 261. UFEU-a i načelo proporcionalnosti jer Opći sud nije izvršio obvezu provedbe nadzora temeljem neograničene nadležnosti u vezi s novčanim kaznama u području tržišnog natjecanja.
            
         
               4.
            
            
               Konačno, Repsol navodi da je Opći sud povrijedio članak 47. Povelje o temeljnim pravima Europske unije (1) i članak 6. Europske konvencije o ljudskim pravima ne presudivši u razumnom roku.
            
         
      (1)  SL 2000, C 364, str. 1.